**Genetiske forudsætninger for et meget langt liv for Berner Sennen.**

Professor Ottmar Distl, Institut for dyreavl og genetik ved Hannovers veterinære universitet.

Høj alder er arveligt. Dette gælder for både mennesker, produktionsdyr, og f.eks vore hunde. Det er påvist i museforsøg at genetiske varianter er afgørende for forskellige levealdre. DNA-reparationsgener og gener, der har indflydelse på væksten af celler, har afgørende indflydelse på, hvor gammel man bliver. Disse gener tillader, at man kan blive meget gammel uden at få alvorlige sygdomme. Man kan derfor opnå forbedringer ved at udvælge avlsdyr, der er ud af en slægt med meget høj alder, hvor alvorlig sygdom ikke har været inde over.

Man har i samarbejde med SSV startet projektet "Langtlevende Berner Sennenhunde" hvor man bruger datasamlingen over livs- og dødsforløb og dertil sætter viden fra en biobank, hvori er opbevaret blodprøver af ssv-hunde.

Man benyttede de nyeste data og brugte materiale fra 174 hunde til at lave en test af systemet. Hundene blev jævnt fordelt mht. alder, køn, afstamning HD/AA. Man lavede så et index over forventet levetid og har derudfra kunnet give hundene et index over, hvorvidt de forventedes at leve længere eller kortere.

For yngre eksemplarer kan man nu hente en genomisk avlsværdi. Man forbedrer stadig systemet, og man vil supplere med genotyping af BS med konstateret malign histiocytose og af BS med særligt langt og sundt liv. Når disse undersøgelser er færdige, kan man komme med mere detaljerede evalueringer for denne sygdom.